Javni zavod GO! 2025 – Evropska prestolnica kulture, Nova Gorica objavlja naslednje

**JAVNO POVABILO K SODELOVANJU NA DOGODKU »Pohod za Evropo« Z GOSTINSKO PONUDBO**

1. **Naziv in sedež organizatorja javnega povabila**

Javni zavod GO! 2025 - Evropska prestolnica kulture, Nova Gorica

Trg Edvarda Kardelja 1

5000 Nova Gorica

1. **Predmet javnega povabila**

Javni zavod GO! 2025 od dne, 1. 5. 2025 do vključno 4. 5. 2025 organizira sklop dogodkov na lokaciji *EPIC district* Trga Evrope in Kolodvorske poti v Novi Gorici. Dogodki bodo potekali v dnevnem in večernem času (točne ure v Prilogi 2). Javni zavod v okviru tega javnega povabila k sodelovanju išče ponudnika, ki bo v lastni režiji izvajal gostinsko storitev z namenom obogatiti ponudbo v času dogodkov.

Predmet javnega povabila je zagotovitev gostinske ponudbe na prizorišču dogodkov v času med 1. 5. 2025 in vključno 4. 5. 2025.

**Specifikacija predmeta javnega povabila:**

Ponudnik mora zagotoviti 4 opremljene paviljone v velikosti 5 x 5 m, ali dva 10 x 5 m, kjer bo na voljo vsaj 10 m delilnega pulta. Paviljone bo ponudnik lahko postavil na dan 30. 4. 2025 na mesto, kjer je predvidena gostinska ponudba. Možen bo priklop na elektriko, priklop na vodo ni mogoč.

Gostinska ponudba mora začeti in končati ob urah, ki so navedene v Prilogi 2.

Ponudnik mora prostor izprazniti do najkasneje dne 5. 5. 2025 do 11.00 ure zjutraj.

Ponudnik zagotovi:

* Lične pagode v zgoraj navedenih dimenzijah.
* Vso potrebno gostinsko opremo.
* Delilni pult, lično opremljen s črnim filcem, v manjšem sklopu v velikosti vsaj 10 m.
* Vsaj dve blagajni.
* Smetnjake znotraj montažnega obrata.
* Dodatni skladiščni prostor v bližini izvajanja storitve, npr. tovorno vozilo – kombi.
* Zadostno število osebja in zadostno zalogo na licu mesta.

Organizator zagotovi:

* Varnost na prireditvi.
* Sanitarije.
* Promocijo.
* Električno napeljavo in priklop, v dogovoru z izbranim izvajalcem.
* Program, vključno z izvajalci.
* Oder in vso logistiko za izvajalce.
* Požarno varnost.
* Reševalce.
* Akreditacije za dostop in dostavo, v dogovoru z organizatorjem.
* Prijavo prireditve.
* Sazas in IPF.
* Končno čiščenje lokacije ter odvoz vseh smeti po koncu prireditve.
1. **Višina nadomestila za uporabo:**

Ponudnik bo za sodelovanje na dogodku z gostinsko ponudbo plačal nadomestilo za uporabo, ki znaša najmanj 2.000,00 EUR za celotno obdobje brez DDV. Najem prostora ni mogoč za posamezen dan ampak je pogojen za celotno obdobje.

Nadomestilo za uporabo se v celoti plača v roku 14 dni od sklenitve pogodbe. Plačilo nadomestila za uporabo v roku je bistvena sestavina pravnega posla.

1. **Rok za oddajo ponudb:**

**Rok za oddajo ponudb** je **28. 4. 2025 do 15.00 ure**.

Vlogo in ostala dokazila ponudnik **odda** **na e-naslov**: **office@go2025.eu**

1. **Odpiranje ponudb:**

Odpiranje ponudb bo dne 28. 4. 2025 ob 16.00 uri v prostorih javnega zavoda na naslovu Kidričeva ulica 9, 5000 Nova gorica. Odpiranje ponudb je javno.

1. **Ponudba mora vsebovati:**
* Osnovne podatke o ponudniku – poslovnem subjektu;
* Ime in priimek osebe pooblaščene za zastopanje poslovnega subjekta;
* Višino ponujenega nadomestila za uporabo;
* Podroben opis gostinske postrežbe;
* Primer fotografije paviljona/več njih;
* Cenik;
* Podpis in žig (če ga ponudnik ima);
* Seznam referenc, ki vključujejo tudi kontakte referenčnih oseb za preverb.

Ponudnik izpolni ponudbo v obrazcu Priloga 1.

1. **Pogoji za sodelovanje pri javnem povabilu:**
* Ponudnik mora v obdobju zadnjih 5 let (t. j. od 21. 4. 2020 do 20. 4. 2025) imeti najmanj 5 referenc iz področja, ki je predmet tega javnega povabila, torej nudenja gostinskih storitev na dogodkih in prireditvah z vsaj 2000 obiskovalci na dogodek ali prireditev. **Skladno s tem pogojem mora ponudnik ponudbi priložiti seznam referenc, ki vključujejo tudi kontakte referenčnih oseb za preverbo.**
* S prijavo se ponudnik zavezuje, da bo uporabljal povratno embalažo z logotipom GO! 2025, katero zagotovi naročnik. Povratna embalaža bo imela kavcijo. Ponudnik se prav tako zavezuje, da bo upošteval vse pogoje, določene s strani javnega zavoda glede uporabe povratne embalaže. Poleg tega si ponudnik sam zagotovi tudi ostalo embalažo, pri čemer mora upoštevati principe trajnostnega razvoja, kot so nična ali minimalna uporaba plastike, uporaba recikliranih materialov ter druge "zelene rešitve", ki prispevajo k zmanjšanju negativnega vpliva na okolje.
* Ponudnik mora zagotoviti gostinsko ponudbo, ki izhaja iz lokalnega okolja in je prilagojena potrebam umetniških ter kulturnih prireditev (kot so proslave in koncerti). Priprava hrane na lokaciji ni dovoljena.
* Gostinska ponudba in postrežba morata upoštevati usmeritve organizatorjem prireditev v Mestni občini Nova Gorica z upoštevanjem načel trajnostnega razvoja v mestni občini, ki so dostopna na povezavi:

<https://www.nova-gorica.si/okoljeProstorInJavnoInfrastrukturo/39623/usmeritve-organizatorjem-prireditev-v-mestni-obcini-nova-gorica-ter-vloga-za-izdajo-soglasja-lastnika-zemljisca>.

1. **Merila za izbor najugodnejše ponudbe:**

S ciljem zagotoviti kvalitetno gostinsko ponudbo v okviru otvoritvenega dogodka Evropske prestolnice kulture 2025 bo javni zavod z imenovano komisijo ponudnika izbral na podlagi naslednjih meril:

1. **Višina ponujenega nadomestila za uporabo na paviljon (Tn)** – maksimalno število točk je 50
2. **Primernost gostinske postrežbe/ponudbe (Tg)** – maksimalno število točk je 50

Skupno število točk dobimo s seštevkom števila točk posameznega merila. Najvišje skupno število točk je 100.

Najboljša izbrana bo ponudba z najvišjim skupnim številom točk. Skupno število doseženih točk se izračuna kot sledi: T = Tn + Tg.

* T = skupno število točk vrednotene ponudbe
* Tn = število točk vrednotene ponudbe po merilu višina ponujenega nadomestila za uporabo
* Tg = število točk vrednotene ponudbe po merilu primernost gostinske postrežbe/ponudbe.

Vrednotenje posameznih meril za izbor:

* **Višina ponujenega nadomestila za uporabo na paviljon\*** **(Tn);** kot merilo se uporabi ponujena višina ponujenega nadomestila za uporabo za uporabo lokacije brez DDV. \*Pri ocenjevanju ponudbe za višino ponujenega nadomestila za uporabo bomo upoštevali nadomestilo za uporabo za uporabo lokacije.

Ponudbena vrednost se pri ocenjevanju točkuje, kot sledi:

posameznemu ponudniku se lahko v sklopu dodeli največ 50 točk za najvišji znesek, pri ostalih pa po spodnji formuli do vrednosti 49 točk:

*Tn = (Ponujeno nadomestilo / Najviše nadomestilo) × 50*

 *Kjer:*

* *Ponujeno nadomestilo za uporabo je znesek nadomestila, ki ga ponuja določen ponudnik.*
* *Najvišje nadomestilo za uporabo je najviše nadomestilo, ki ga ponuja katerikoli ponudnik v postopku.*
* *50 je največje število točk za to merilo.*
* **Primernost gostinske postrežbe/ponudbe (Tg)**

Tričlanska komisija naročnika bo ocenila primernost gostinske postrežbe/ponudbe na podlagi naslednjih kriterijev (vsak kriterij predstavlja 25 točk, skupno največ 50 točk):

* **Kriterij 1: Kakovost in raznolikost ponudbe** (Ocenjuje se kakovost hrane in pijače, raznolikost menija ter vključitev lokalnih izdelkov ter prilagoditev gostinske ponudbe potrebam prireditve in morebitna ponudba z blagovno znamko naročnika.)
* **Kriterij 2: Način postrežbe in cenik** (Ocenjuje se organizacija strežbe ter ustreznost načina strežbe glede na naravo dogodka. Prav tako se upošteva jasnost in preglednost cenika ter njegova skladnost s kakovostjo ponujenih storitev.)

V primeru, da dva ali več ponudnikov dosežeta enako najvišje skupno število točk, bo izbrana ponudba ponudnika, ki je ponudil najvišjo višino ponujenega nadomestila za uporabo lokacije predvidene za gostinsko dejavnost. V primeru, da je pri ponudnikih z enakim številom točk enaka tudi višina ponujenega nadomestila za uporabo, se bodo med najugodnejšimi ponudniki opravila dodatna pogajanja. O terminu in načinu izvedbe morebitnih pogajanj bodo ponudniki pisno obveščeni.

Pravočasno prispele prijave bo pregledala in ocenila komisija za izbor ponudnikov.

1. **Veljavnost ponudbe:**

Ponudba mora veljati do 30. 4. 2025.

1. **Sklenitev pogodbe:**

Z izbranim ponudnikom bo sklenjena pogodba, najpozneje do 29. 4. 2025.

1. **Ustavitev postopka:**

Javni zavod GO! 2025 lahko predmetni postopek brez kakršnekoli odškodninske odgovornosti kadarkoli do sklenitve pravnega posla ustavi, pri čemer se ponudnikom povrne vplačana varščina.

1. **Strokovna komisija:**

Postopek javnega povabila vodi komisija, ki jo je s sklepom z dne, 23. 4. 2025 imenovala direktorica javnega zavoda GO! 2025.

1. **Obveznosti in odgovornosti**

Izbrani ponudnik nosi vse obveznosti in odgovornosti, ki so zahtevane za izvajanje gostinske dejavnosti. Javni zavod GO! 2025 ni nosilec gostinskih storitev, ki jih organizira in izvede izbrani ponudnik, ter v zvezi s tem ne nosi nikakršne odgovornosti.

1. **Informacije**

Za vse dodatne informacije se obrnite na elektronski naslov produkcija@go2025.eu

Nova Gorica, 23. 4. 2025

 Mija Lorbek,

 direktorica JZ GO! 2025

**PRILOGA 1: OBRAZEC ZA PRIJAVO**

|  |
| --- |
| **Naziv ponudnika:**  |
| **Sedež ponudnika:**  |
| **Davčna številka:** |
| **Matična številka:** |
| **Glavna registrirana****dejavnost:** |
| **Ime in priimek osebe** **pooblaščene za zastopanje:** |

|  |
| --- |
| **Kontaktna oseba:** |
| **E-mail:**  |
| **Telefon:** |

|  |  |
| --- | --- |
| **Kot ponudnik izjavljam, da sprejemam v razpisni in prijavni dokumentaciji navedene pogoje za sodelovanje na javnem povabilu.** |  |

|  |  |
| --- | --- |
| **Navedite višino ponujenega nadomestila za uporabo v EUR brez DDV zaokroženo na dve decimalni števili** (najem prostora ni mogoč za posamezen dan ampak je pogojen za celotno obdobje)**:** |  |

|  |
| --- |
| Podroben opis gostinske postrežbe, ki vključuje vrsto hrane, pijače ter način strežbe (dolžina odgovora je omejena na 1000 znakov). Poleg tega mora ponudnik priložiti cenik. |

**Priloge k ponudbi (obkroži):**

* cenik storitev
* seznam referenc, ki vključujejo tudi kontakte referenčnih oseb za preverb

# **Kraj in datum: Podpis in žig** (če ga ponudnik ima)

# \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRILOGA 2: PROGRAM IN URNIK**

1. MAJ 2025

**Trg Evrope in EPIC distrikt, 8:00-23:00
8.00–10.00**: zbiranje in prijava udeležencev,
**9.00**: uradna otvoritev Brezmejnega pohoda prijateljstva s pozdravnimi nagovori županov,
**9.30**: začetek pohoda in ostalih dogodkov z video prenosom,
**12.00–14.00**: cilji različnih športnih dogodkov na Trgu Evrope,
**14.00–15.00**: podelitev nagrad s kulturnim programom in skupinskim fotografiranjem,
**15.30–23.00:** Brezmejna zabava s Klangkarussel (AT), Spillerjem (IT), z Vanillaz (SI/HR), s Timom Urbanyo (SI), z Rolijem (SI) in mladimi talentiranimi DJ-ji.

**URA STREŽBE: OD 8H – 23H**

1. MAJ 2025

**BREZMEJNA KOŠARKA / BOORDERLESS BASKETBALL
Trg Evrope in EPIC distrikt, 10:00 – 22:00**
**10:00** Turnir v košarki 3x3 za mladince in mladinke, stare med 11 in 17 let, s slovenskimi in z italijanskimi udeleženci, na katerem bodo sodelovala slovenska in italijanska športna društva, dogajanje bo dopolnila predstavitev projekta SPF GO! HOOP. Poleg turnirja bodo potekala tekmovanja v zabijanju in v trojkah, vložki lokalnih plesnih društev.
**18:00** glasbeni program z DJ-jem
**20:00** – band Love Lorn in Band Generator

**URA STREŽBE: OD 10H – 22H**

1. MAJ 2025

**BREZMEJNO BREJKANJE »European Last Chance Cypher«
Trg Evrope in EPIC distrikt, 10:00 – 22:00**Turnir v košarki 3x3 za mladince in mladinke, stare med 11 in 17 let, s slovenskimi in z italijanskimi udeleženci, na katerem bodo sodelovala slovenska in italijanska športna društva, dogajanje bo dopolnila predstavitev projekta SPF GO! HOOP. Poleg turnirja bodo potekala tekmovanja v zabijanju in v trojkah, ogledali si bomo lahko vložki lokalnih plesnih društev.
**18:00** glasbeni program z DJ-jem
**20:00** - Fresh lab & DJ Emily

**URA STREŽBE: OD 10H – 22H**

1. MAJ 2025

**BREZMEJNI NOGOMET / CALCETTO
Trg Evrope in EPIC distrikt, 10:00 – 22:00**Na turnirju v malem nogometu 3x3 in ekshibicijski tekmi bodo sodelovali znani slovenski in italijanski športniki. Poleg tega bo organiziran tudi turnir v namiznem nogometu (»calcettotu«), program bodo dopolnili še cheerleading vložki lokalnih plesnih društev
**18:00** glasbeni program z DJ-jem
**20:00** - band Avtomobili

**URA STREŽBE: OD 10H – 22H**